- News ››
- Business News ››
- Features ››
- Women
- Gossip ››
- Buzz FM News
- Tourism ››
- Sport
- Classifieds
Ol futbol fan oli hapi long saksesful tunamen
Vanuatu Football Federation Telecom Vanuatu Limited National Super League Group B tunamen long Lakatoro, stret long Wilkins Memorial Stadium i lukim, ol futbol fan oli kamaot blong talem se oli rili enjoyem futbol mo oganaesesen blong tunamen ia.
Ol tija long Lakatoro Primary mo Secondary School oli mas wok ekstra had long 4 dei kompetisen ia blong mekem ol aktiviti long skul i kam moa interesting from ol student oli stap skipim class blong kam wajem futbol.
Daily Spot i askem long 2 class 4 student long Wednesde wik ia from wanem oli ronwe long class, tufala student ia i talem se i gat wan wan taem nomo kaen tunamen ia i stap happen long fored blong skul blong olgeta, hemia nao oli mas mekem olsem blong kam wajem futbol.
Tufala i talem se oli rili enjoyem futbol we i stap gohed long wik ia.
Wan futbol fan blong Lamap, long maj blong Atsal mo Tutuba, i talem se futbol displei we tufala tim ia i displeiem i soem se futbol i stap kam antap long provins, mo i nid blong i gat moa futbol tunamen olsem long fiuja.
Futbol fan blong Lamap ia i talem se oganaesen blong ol tunamen ia i impruv bigwan kompea long ol las tunamen long Wilkins Stadium, be i gat wan samting nomo we Lokol Oganaesing Komiti i mas impruv long hem hemi, advertising blong tunamen ia i mas stap samwea 1 manis bifo tunamen i kik off.
Wan foma polis ofisa long Lakatoro hemi talem se hemi rili hapi long running blong tunamen ia, mo hem olsem wan futbol fan i luk fowod long nekis kaen tunamen olsem.
Long risal blong Malampa Revivors wetem Arato FC, i lukim Edwin Bae hemi winim maj ia wetem wan longfala 25 mita shoot, blong putum Malampa long 1-0 agensem Arato.
Wetem win blong Malampa long Wednesde oli kwalifae from kwota faenol finis, naoia oli wet nomo blong pleiem ol las maj blong olgeta tede blong save stret whu nao bambae hemi wina mo ranap.
Ol maj blong tede bambae i lukim long 1pm Tutuba i plei Arato mo Malampa i plei Atsal.
Impoten maj nao long 1pm, from wan we hemi win, bambae hemi save kam rana ap blong Malampa.
eng_Latn eng_Latn eng_Latn eng_Latn sot_Latn eng_Latn eng_Latn uzn_Latn scn_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn